|  |  |
| --- | --- |
|   | Azərbaycan Respublikası Vergilər Nazirliyinin Kollegiyasının 24.12.2012-ci il tarixli 1217050000004800 nömrəli Qərarı ilə təsdiq edilmişdir.*(Vergilər Nazirliyinin Kollegiyasının 31 iyul 2017-ci il tarixli1717050000017600 nömrəli Qərarı ilə təsdiq edilmişəlavə və dəyişikliklərlə)* Əlavə - 31 |

 “***Vergi kalkulyatoru” elektron xidməti üzrə inzibati reqlament***

**1. Ümumi müddəalar**

**1.1. Elektron xidmətin adı:***Vergi kalkulyatoru.*

**1.2. Elektron xidmətin məzmunu:***Bu xidmət vasitəsilə istifadəçi* 10 (on) *göstərici üzrə vergiləri elektron formada hesablamaq imkanı əldə edir.*

**1.3 Elektron xidmətin göstərilməsinin hüquqi əsası:***Vergi Məcəlləsinin 24-cü maddəsi, “İnformasiya əldə etmək haqqında” Azərbaycan Respublikası Qanununun 10-cu maddəsi, Azərbaycan Respublikası Prezidentinin 2001-ci il 29 mart tarixli 454 nömrəli Fərmanı ilə təsdiq edilmiş “Azərbaycan Respublikasının Vergilər Nazirliyi haqqında Əsasnamə”nin 8.2-ci və 8.4-1-ci bəndləri, Azərbaycan Respublikası Prezidentinin “Dövlət orqanlarının elektron xidmətlər göstərməsinin təşkili sahəsində bəzi tədbirlər haqqında” 23 may 2011-ci il tarixli, 429 nömrəli Fərmanının 2-ci və 2-1-ci hissələri, Azərbaycan Respublikası Nazirlər Kabinetinin 24 noyabr 2011-ci il tarixli 191 nömrəli Qərarı ilə təsdiq edilmiş, 1 nömrəli əlavə - “Mərkəzi icra hakimiyyəti orqanları tərəfindən konkret sahələr üzrə elektron xidmətlər göstərilməsi Qaydaları", həmin Qaydalara 1 nömrəli əlavə, eləcə də "Elektron xidmət növlərinin Siyahısı"nın 7.42-ci bəndi.*

**1.4. Elektron xidməti göstərən dövlət qurumunun adı:***Azərbaycan Respublikasının Vergilər Nazirliyi.*

**1.5. Elektron xidmətin digər icraçıları:***Yoxdur.*

**1.6. Elektron xidmətin avtomatlaşdırılma səviyyəsi:***Bu sahədə göstərilən elektron xidmət tam avtomatlaşdırılmışdır.*

**1.7. Elektron xidmətin icra müddəti:***Elektron xidmətin icra müddəti sorğunun informasiya sistemi tərəfindən emalı müddətindən asılıdır.*

**1.8. Elektron xidmətin göstərilməsinin nəticəsi:***İstifadəçi vergi kalkulyatoru vasitəsi ilə sorğu etdiyi vergi növü üzrə ödəməli olduğu verginin məbləği barədə informasiya sistemində emalı müddətindən asılı olaraq məlumatlanmış olur.*

**2. Elektron xidmətin göstərilməsinin həyata keçirilməsi**

**2.1. Elektron xidmətin növü:***İnformativ.*

**2.2. Elektron xidmət üzrə ödəniş:** *Ödənişsiz.*

**2.3. Elektron xidmətin istifadəçiləri:***Bu xidmət ~~bütün~~ fiziki və hüquqi şəxslər üçün nəzərdə tutulub.*

**2.4. Elektron xidmətin təqdim olunma yeri:***Azərbaycan Respublikasının Vergilər Nazirliyinin rəsmi internet səhifəsinin “E-xidmətlər” bölməsi (<https://www.e-taxes.gov.az/ebyn/calcMain.jsp>), https://www.e-gov.az.*

**2.5. Elektron xidmət barədə məlumatlandırma:**

*- [http://www.taxes.gov.az](http://www.taxes.gov.az/);*

*- https://www.e-taxes.gov.az;*

*- https://www.e-gov.az;*

*- Azərbaycan Respublikasının Vergilər Nazirliyinin Çağrı Mərkəzi (195);*

*- Vergi ödəyicilərinə xidmət strukturları (müvafiq idarə və şöbələr);*

*- Vergi ödəyicilərinə xidmət mərkəzləri;*

*- office@taxes.gov.az.*

**2.6. Elektron xidmətin göstərilməsi üçün tələb olunan sənədlər və onların təqdim olunma forması:***Bu elektron xidmətin göstərilməsi üçün hər hansı bir sənədin təqdim edilməsi tələb olunmur.*

**3. Elektron xidmətin göstərilməsi üçün** **inzibati prosedurlar**

**3.1. İnformativ növlü elektron xidmətlər istifadəçilər üçün daim açıqdır və müraciət edilməsi hər hansı qaydada məhdudlaşdırıla bilməz.**

*Bu**elektron xidmətin göstərilməsi prosesi tamamilə informasiya sistemləri tərəfindən həyata keçirilir. Bu**xidmətdən istifadə etmək üçün Azərbaycan Respublikasının Vergilər Nazirliyinin rəsmi internet səhifəsində hər hansı bir qeydiyyatdan keçməyə ehtiyac yoxdur. İstənilən şəxs sərbəst şəkildə xidmətdən istifadə üçün sorğu göndərə bilər. Müraciət edən istifadəçi “Vergi kalkulyatoru” elektron xidmət üzrə öndə açılmış “Vergilərin hesablanması üçün kalkulyator” adlı ekranda aşağıda göstərilən* 10 (on) *göstərici əsasında vergilərini avtomatik olaraq hesablaya bilir:*

*1. ƏDV məqsədləri üçün qeydiyyata alınmamış şəxslərin sadələşdirilmiş vergisinin hesablanması;*

*2. Avtonəqliyyat vasitələri ilə sərnişin və yük daşımasını həyata keçirən şəxslərin sadələşdirilmiş vergisinin hesablanması;*

*3.* Bina *tikintisi ilə məşğul olan şəxslərin sadələşdirilmiş vergisinin hesablanması;*

*4. Fiziki şəxslərin muzdlu işdən əldə olunan aylıq gəlirlərindən verginin hesablanması;*

*5. Yol vergisinin hesablanması;*

*6. Mədən vergisinin hesablanması;*

*7. Vergi borclarına faizlərin hesablanması.*

8. Mülkiyyətində olan yaşayış və qeyri-yaşayış sahələrini təqdim edən şəxslərin sadələşdirilmiş vergisinin hesablanması;

1. Mülkiyyətində olan torpaq sahələrini təqdim edən şəxslərin sadələşdirilmiş vergisinin hesablanması;
2. Vergi Məcəlləsinin 220.10-cu maddəsində göstərilən fəaliyyət növləri ilə fərdi qaydada məşğul olan fiziki şəxslərin ödəməli olduğu sadələşdirilmiş vergi üzrə aylıq sabit məbləğin hesablanması

*Bu xidmətdən istifadə etmək üçün müraciət edən şəxs yuxarıda qeyd edilən göstəricilər üzrə birini, məsələn 1-ci sırada olan “ƏDV məqsədləri üçün qeydiyyata alınmamış şəxslərin sadələşdirilmiş vergisinin hesablanması” göstəricisini seçməli və ekrandakı “Davam et” düyməsini sıxmalıdır. Bu zaman öndə açılan növbəti “Sadələşdirilmiş verginin hesablanması” adlı ekranda “Fəaliyyət göstərdiyiniz ərazi” üzrə Bakı şəhərində fəaliyyət göstərildikdə “Bakı şəhərində”, digər şəhər və rayonda, Naxçıvan MR-da fəaliyyət göstərildiyi halda isə “Digər şəhər və rayonda, Naxçıvan MR-da” düyməsi seçilməli, sonra isə “Cari rüb üzrə hasilatın həcmi:\_\_\_\_\_\_\_\_ AZN” qrafaları doldurulmalı və sonda “Hesabla” düyməsi sıxılmaqla ödənilməli olan sadələşdirilmiş vergini hesablamaqla bu barədə müvafiq informasiya əldə etmək olar. “Əvvələ” düyməsi vasitəsilə isə digər vergiləri hesablamaq üçün əvvələ qayıtmaq olar.*

*Sorğu məlumatları sistemə daxil edilərək istifadəçi tərəfindən təsdiqləndiyi andan avtomatik olaraq qəbul edilir, nəticə isə informasiya sistemində emalı müddətindən asılı olaraq ekranda göstərilir.*

**3.3. Elektron xidmətin göstərilməsi və ya imtina edilməsi:**

**3.3.1. Sorğunun yerinə yetirilməsindən imtina halları (tam və qismən avtomatlaşdırılmış xidmətlərin uyğun xüsusiyyətləri nəzərə alınmaqla):***Sorğunun yerinə yetirilməsindən heç bir halda imtina edilmir.*

**3.3.2. Sorğunun qəbulu:***Sorğu elektron formada qəbul edilir və onların icrası informasiya sistemində emalı müddətindən asılı olaraq aparıldığı üçün qeydiyyatı aparılmır.*

**3.4. Sorğunun icrası:**

**3.4.1. Ardıcıl hər bir inzibati əməliyyat, o cümlədən məsul şəxs haqqında məlumat:***Məlumatlar Reqlamentin 3.2.1-ci bəndindəki qaydaya uyğun sistemə daxil edilir, müvafiq düymə sıxılan an sorğu icra olunur və nəticə informasiya sistemində emalı müddətindən asılı olaraq ekranda göstərilir.*

*Elektron xidmətin göstərilməsinə Azərbaycan Respublikasının Vergilər Nazirliyinin* Vergi siyasəti və strateji araşdırmalar departamenti və Vergilər Nazirliyinin İnformasiya texnologiyaları mərkəzi *məsuliyyət daşıyır.*

**3.4.2. Hər bir inzibati əməliyyatın məzmunu, yerinə yetirilmə müddəti və(və ya) maksimal yerinə yetirilmə müddəti:***Elektron xidmətinin fəaliyyəti hər hansı bir inzibati prosedur ilə əhatə olunmayıb.*

**3.4.3. İnzibati əməliyyatda iştirak edən digər dövlət orqanı haqqında məlumat:***Yoxdur.*

**3.4.4. Hər bir inzibati prosedurun nəticəsi və onun verilməsi qaydası:***Elektron xidmətin göstərilməsi zamanı sistemdə sorğunun cavablandırılması real vaxt rejimdə dərhal (ani) aparılır və nəticədə informasiya sistemində emalı müddətindən asılı olaraq ekranda sorğu edilən vergi növü üzrə hesablanmış vergi barədə müvafiq informasiya göstərilir.*

**3.5. Elektron xidmətin yerinə yetirilməsinə nəzarət:**

**3.5.1. Nəzarət forması:***Elektron xidmət servisinin daim işlək vəziyyətdə olması Azərbaycan Respublikasının Vergilər Nazirliyi tərəfindən gündəlik nəzarətdə saxlanılır.*

**3.5.2. Nəzarət qaydası:***Bu xidmətin yerinə yetirilməsinə nəzarət Azərbaycan Respublikasının Vergilər Nazirliyi* İnformasiya texnologiyaları mərkəzi *tərəfindən həyata keçirilir və bu prosesdə yaranan hər hansı anlaşılmazlığın aradan qaldırılması və ya metodiki dəstəyin göstərilməsi məqsədilə Azərbaycan Respublikasının Vergilər Nazirliyinin Çağrı Mərkəzi (195) fəaliyyət göstərir.*

**3.6. Elektron xidmətin göstərilməsi üzrə mübahisələr:***İstifadəçi elektron xidmətlə bağlı onu razı salmayan istənilən məsələ barədə inzibati qaydada yuxarı səlahiyyətli orqana (vəzifəli şəxsə) və məhkəməyə şikayət edə bilər.*

**3.6.1. İstifadəçinin şikayət etmək hüququ haqqında məlumat:***Elektron xidmətin göstərilməsindən və ya elektron xidmətin göstərilməsindən imtinadan qanunvericiliyə uyğun olaraq inzibati qaydada və məhkəməyə şikayət verilə bilər.*

**3.6.2. Şikayətin əsaslandırılması və baxılması üçün lazım olan informasiya:***İnzibati şikayətin forması “İnzibati icraat haqqında” Azərbaycan Respublikasının Qanununun 74-cü maddəsinə uyğun olmalıdır.*

**3.6.3. Şikayətin baxılma müddəti:***Şikayət inzibati orqana verildikdə, şikayətə “İnzibati icraat haqqında” Azərbaycan Respublikasının Qanunun 78-ci maddəsinə əsasən, 1 ay müddətinə baxılır.*

*Məhkəməyə verilən şikayətə Azərbaycan Respublikasının İnzibati Prosessual Məcəlləsi ilə müəyyən edilmiş qaydada baxılır.*